**Βιέννη – Πράγα - Βουδαπέστη 9 Ημέρες**

**«Γιατί τα Χριστούγεννα στην Κεντρική Ευρώπη έχουν άρωμα γιορτής…»**

**Βιέννη :** Πρωτεύουσα της Αυστρίας , είναι μία πόλη στην καρδιά της σύγχρονης Ευρώπης. Η πόλη διατηρεί τον αυτοκρατορικό χαρακτήρα της και αυτό είναι εμφανές, τόσο στο ιστορικό κέντρο με τα νεοκλασικά κτίρια ,αλλά και τους ναούς γοτθικού ρυθμού, με κύριο εκφραστή τον καθεδρικό ναό του Αγίου Στεφάνου , που δεσπόζει στην πλατεία Schwedenplatz. Επίσης κατά μήκος της δακτυλίου λεωφόρου Ring (δαχτυλίδι) θα συναντήσουμε τα σπουδαιότερα κτίρια , όπως η Όπερα, τα μουσεία Φυσικής Ιστορίας και Ιστορίας της Τέχνης, το νεογοτθικό Δημαρχείο το Εθνικό Θέατρο κ.α. Περιδιαβαίνοντας την πόλη θα συναντήσει κανείς υπέροχα καφέ όπως το Central η το Landtmann που προσφέρουν εκτός από καφέ και υπέροχα γλυκά.

Η Βιέννη είναι γνωστή για την κουλτούρα της , ως πόλη της Μουσικής και των Τεχνών. Κατά την διάρκεια της διαμονής του, κάποιος μπορεί να επισκεφθεί κάποιο από τα μουσεία του ενδιαφέροντος του. Οι ταξιδιωτικοί μας σύμβουλοι είναι ανά πάσα στιγμή έτοιμοι να σας ενημερώσουν σχετικά. Επίσης στη Βιέννη μας δίνεται η ευκαιρία να παρακολουθήσουμε κονσέρτα κάθε λογής από μουσουργούς που έζησαν και δημιούργησαν το έργο του σε αυτή την εμπνευσμένη πόλη.

Η πόλη την σημερινή εποχή συνδυάζει το κλασικό με το μοντέρνο της πρόσωπο. Στον κεντρικό πεζόδρομο Kaertnerstrasse , θα συναντήσει κάποιος πολλούς οίκους μόδας, ενώ στην Mariahilferstrasse πολλά καταστήματα για μεσαία βαλάντια που έχουν να κάνουν περισσότερο με την ένδυση και την υπόδεση.

Ο ταξιδιώτης μπορεί να χαρεί επίσης τα υπέροχα πάρκα και του υπέροχους πεζόδρομους για βόλτες και περιπάτους σε όλη την πόλη , με σημείο αιχμής την περιοχή του Δούναβη που έχει αξιοποιηθεί πολύ.

Τέλος θα πρέπει να αναφέρουμε τα υπέροχα εστιατόρια , που δημιουργούν μεγάλη παράδοση , όπου κανείς μπορεί να γευθεί κουζίνες από όλο τον πλανήτη με πρώτη και καλύτερη την περιοχή της αγοράς Naschmarkt πολύ κοντά στο κέντρο της πόλης.

Βέβαια πολύ περισσότερα θα δείτε και θα ανακαλύψετε κατά την διάρκεια της επίσκεψης σας , γιατί κάθε εποχή η πόλη έχει την μαγεία της και μας προσφέρει απλόχερα την φιλοξενία της.

**Πράγα**: Η "χρυσή πόλη" ή «μητέρα των πόλεων», όπως την αποκαλούν συχνά, είναι η πρωτεύουσα και μεγαλύτερη πόλη της Τσεχίας. Ένα μείγμα γοτθικής και μπαρόκ αρχιτεκτονικής, χτισμένη στις όχθες του ποταμού Μολδάβα. Αποτελεί ένα κόσμημα βγαλμένο από το παρελθόν καθώς από τους δύο παγκόσμιους πολέμους έμεινε σχεδόν άθιχτη.

Πρωτοκατοικήθηκε περίπου το 700μ.χ αλλά ξεχώρισε τον 14ο αιώνα και για τους επόμενους 2 αιώνες ως εμπορικός κόμβος της Κεντρικής Ευρώπης. Εκείνη την περίοδο χτίστηκαν αρκετά από τα σημερινά αξιοθέατα , όπως η γέφυρα του Καρόλου που τότε ήταν η μεγαλύτερη σε ολόκληρη την μεσαιωνική Ευρώπη , ο Καθεδρικός του Αγίου Βίτου και ένα από τα παλιότερα πανεπιστήμια της Ευρώπης, το πανεπιστήμιο του Καρόλου. ‘Άλλωστε από το 1992, το ιστορικό κέντρο της Πράγας ανήκει στον κατάλογο μνημείων παγκόσμιας κληρονομιάς της UNESCO. Στην νεότερη ιστορία η Πράγα έζησε διάφορες εποχές. Πολλοί θα γνωρίζουν και την «βελούδινη επανάσταση» το 1968. Τα τελευταία χρόνια η Πράγα γνώρισε και με την βοήθεια της τουριστικής «έκρηξης» σημαντική ανάπτυξη και σήμερα αποτελεί ένα οικονομικό, πολιτιστικό και τουριστικό κέντρο. Η σημαντική πολιτιστική κληρονομιά (Κάφκα, Μούχα, Σμέτανα), τα jazz club, το μαύρο θέατρο, τα caffe όπου σύχναζαν οι διανοούμενοι των αρχών του προηγούμενου αιώνα και η αύρα μιας άλλης εποχής που αποπνέει τοποθετούν την Πράγα ανάμεσα στις πιο ατμοσφαιρικές και δημοφιλείς ευρωπαϊκές πρωτεύουσες

**Βουδαπέστη:** Η πρωτεύουσα της Ουγγαρίας , είναι μία από τις πιο όμορφες ευρωπαϊκές πόλεις . Είναι χτισμένη στις όχθες του Δούναβη που χωρίζει τη Βούδα από την Πέστη οι οποίες συνδέονται με γέφυρες. Η Βούδα βρίσκεται στη δυτική όχθη με καταπράσινους λόφους και πλακόστρωτα σοκάκια , ενώ η Πέστη στην ανατολική όχθη μας γοητεύει με τις πανέμορφες λεωφόρους , τα πολυτελή μέγαρα και τη νυχτερινή ζωή που συναρπάζει. Μέρος του εντυπωσιακού αυτού τοπίου της Βουδαπέστης είναι και το νησάκι που βρίσκεται στη μέση του Δούναβη, το νησί της Μαργαρίτας. Εκεί μπορείτε να απολαύσετε την πανέμορφη φυσική ομορφιά, γεμάτη λουλούδια, αγάλματα και σιντριβάνια, στων οποίων τη θέση υπήρχαν μοναστήρια λίγο πριν την εισβολή των Τούρκων στη χώρα. Μπαρόκ κτήρια, μέγαρα art nouveau, και ρομαντικά μαγαζάκια συνθέτουν το μωσαϊκό της πόλης, ενώ δεν πρέπει να παραλείψετε το «πέρασμα» από τη μεγαλύτερη πλατεία της Βουδαπέστης. Η Πλατεία Ηρώων, βρίσκεται στην ανατολική πλευρά της πόλης και εντυπωσιάζει με το πόσο μεγάλη είναι. Στο κέντρο της είναι το Μνημείο της Χιλιετίας, με τον αρχάγγελο Γαβριήλ στην κορυφή του. Επίσης περιστοιχιζεται από τα αγάλματα των Ούγγρων βασιλέων. Αξίζει να επισκεφτείτε και το μνημείο παγκόσμιας πολιτιστικής κληρονομιάς της UNESCO, το κάστρο της Βούδας. Στο λόφο του Κάστρου θα βρείτε και την πιο νεομπαρόκ γειτονιά με τα λιθόστρωτα σοκάκια, στην οποία θα βρείτε παλαιοπωλεία με νοσταλγικά παιχνίδια, μπαμπούσκες, παλιά τρενάκια και μουσικά κουτιά με μελωδίες Λιστ. Στα ατελιέ των Ούγγρων καλλιτεχνών και στα καταστήματα με σουβενίρ, μπορείτε να αγοράσετε τις αυθεντικές ουγγρικές παραδοσιακές στολές, μοναδικές κοσμηματοθήκες και χειροποίητους σελιδοδείχτες. Όλα αυτά, φυσικά, σε μια γειτονιά που ενώ είναι άκρως τουριστική, δεν μπορείς να αποφύγεις.

Ιδιαίτερη μνεία πρέπει να γίνει στη ιδιαίτερη κουζίνα της Ουγγαρίας , με βάση την πάπρικα τα πολύ καλά και αγνά κρέατα που διαθέτουν και συνταγές που θυμίζουν περισσότερο Βαλκάνια παρά Κεντρική Ευρώπη.

Η πόλη είναι πολύ φιλική για τους λάτρεις της πεζοπορίας , αφού είναι κατά ένα πολύ μεγάλο ποσοστό επίπεδη.

Επίσης σε όσες και όσους επιδίδονται στο shopping οι τιμές είναι πολύ φυσιολογικές για τα δικά μας επίπεδα. Γενικά είναι μια πόλη που ενδείκνυται για μικρές και ανέμελες αποδράσεις μόλις 2 ώρες με το αεροπλάνο από την Αθήνα.

**Αναλυτικό Πρόγραμμα**

**1η ΗΜΕΡΑ: ΑΘΗΝΑ-ΒΙΕΝΝΗ ΧΡΙΣΤΟΥΓΕΝΝΙΑΤΙΚΕΣ ΑΓΟΡΕΣ**

Συγκέντρωση στο αεροδρόμιο και πτήση για την αρχοντική πρωτεύουσα της Αυστρίας την Βιέννη. Μεταφορά στο κέντρο της πόλης για να ζήσουμε την Χριστουγεννιάτικη εμπειρία στην πιο ζωντανή πόλη όσον αφορά τις Χριστουγεννιάτικες εκδηλώσεις. Το απόγευμά μας σήμερα θα είναι αφιερωμένο στις Χριστουγεννιάτικες αγορές, θα έχετε χρόνο να θαυμάσετε τα στολισμένα χριστουγεννιάτικα δέντρα, τη φάτνη, τα ζαχαρόσπιτα, το Καρουσέλ, το τρενάκι, τα δεκάδες μαγαζάκια με εορταστικά δώρα και το λούνα πάρκ, στους φαντασμαγορικά στολισμένους δρόμους όπου συναντάμε χαρούμενες μπάντες, άμαξες με άλογα, άρωμα από ψημένα κάστανα, καβουρδισμένα αμύγδαλα και ζαχαρωμένα φρούτα, ξύλινοι πάγκοι με ντόπια προϊόντα και ζεστά ροφήματα, στολισμένοι δρόμοι, παραμυθένιες παραστάσεις και σκηνικά που συνθέτουν την πιο φημισμένη Χριστουγεννιάτικη αγορά της Ευρώπης και μας φέρνουν στο νου τη μαγεία της πρέσβειρας του χριστουγεννιάτικου πνεύματος. Μην παραλείψετε να δοκιμάσετε το γνωστό ζεστό κρασί Punch.Μεταφορά στο ξενοδοχείο. Το βράδυ σας προτείνουμε μια βόλτα στη χριστουγεννιάτικα φωταγωγημένη πόλη. Θα περπατήσετε στο κέντρο, στην παλιά ελληνική συνοικία, όπου βρίσκονται τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα.

**2η ΗΜΕΡΑ: ΒΙΕΝΝΗ-ΞΕΝΑΓΗΣΗ ΠΟΛΗΣ – ΒΙΕΝΝΕΖΙΚΑ ΔΑΣΗ**

Πρωινό και αναχώρηση για την ξενάγηση στο Ανάκτορο Σένμπρουν. Θα επισκεφθούμε τα θερινά ανάκτορα της Μαρίας Θηρεσίας, που θεωρούνται ισάξια των Βερσαλλιών. Στη συνέχεια θα περιηγηθούμε στην περίφημη λεωφόρο του Pινγκ, όπου θα θαυμάσουμε τα πιο σημαντικά αξιοθέατα της Βιέννης, όπως το Δημοτικό Πάρκο, την Όπερα, το τετράγωνο των Μουσείων, την πύλη του Φραγκίσκου Ιωσήφ, το Κοινοβούλιο, το Δημαρχείο, το παλιό Αυτοκρατορικό Θέατρο, το Πανεπιστήμιο και την Εκκλησία του Tάμματος, τη Φωτίφ Kίρχε. Στη συνέχεια θα καταλήξουμε στον καθεδρικό ναό του Aγ. Στεφάνου και θα περιδιαβούμε στην ιστορική συνοικία της ελληνικής παροικίας. Ελεύθερος χρόνος για να περπατήσετε στην Κέρντερστράσσε, να απολαύσετε ένα Βιεννέζικο καφέ στο Café Motzart ή μια ζεστή σοκολάτα στο γνωστό Sacher, ένα από τα πιο παλιά και διάσημα ζαχαροπλαστεία της πόλης. Το απόγευμα θα περιηγηθούμε στα περίχωρα της Βιέννης, τα περίφημα Βιεννέζικα Δάση. Πρώτα θα επισκεφθούμε το μοναστήρι του Τιμίου Σταυρού το Xαϊλιγκενκρόιτς. Κατόπιν στην τοποθεσία Mάγιερλινγκ, θα δούμε το άλλοτε κυνηγετικό περίπτερο των Αψβούργων, γνωστό από τη θλιβερή ιστορία της αυτοκτονίας του πρίγκιπα Ροδόλφου, τελευταίου διάδοχου του Θρόνου και της Μαρίας Bετσέρα και τέλος θα κλείσουμε την εκδρομή μας με επίσκεψη και γνωριμία της γνωστής λουτρόπολης Mπάντεν. Χρόνος ελεύθερος. Επιστροφή στην Βιέννη.

**3η ΗΜΕΡΑ: ΒΙΕΝΝΗ- ΤΣΕΣΚΥ ΚΡΟΥΜΛΟΒ - ΠΡΑΓΑ**

Πρόγευμα και μεταφορά στη δεύτερη πιο όμορφη πόλη μετά την Πράγα, το «Τσέσκυ Κρούμλοβ». Χείμαρροι του ποταμού Βολτάβα τρέχουν σε πολλά σημεία αυτής της μεσαιωνικής πόλης η οποία όπως και η Πράγα είναι στην λίστα των διατηρητέων πόλεων της Ουνέσκο. Αποτελεί πολιτισμικό στολίδι με τα ιδιαίτερα καλοδιατηρημένα γοτθικού και αναγεννησιακού ρυθμού κτήριά της, τις εκκλησίες της και τα στενά δρομάκια της. Τα τείχη του Κρούμλοβ εσωκλείουν θησαυρούς ιδιαίτερης αρχιτεκτονικής και πολιτισμικής αξίας όπως η ‘’κρυφή γέφυρα’’. Επισκεφθείτε το κάστρο της πόλης και θαυμάστε από ψηλά την πανοραμική θέα. Νωρίς το απόγευμα αναχωρούμε για την Πράγα. Τακτοποίηση στο ξενοδοχείο και διανυκτέρευση.

**4η ΗΜΕΡΑ: ΠΡΑΓΑ – ΞΕΝΑΓΗΣΗ ΚΑΣΤΡΟΥΠΟΛΗΣ ΚΑΙ ΠΑΛΑΙΑΣ ΠΟΛΗΣ**

Πρωινό στο ξενοδοχείο και η ξενάγησή μας αρχίζει με το μοναστήρι του Στράχοβ και το Λορέττο ένα από τα σημαντικότερα μνημεία της Πράγας, στη συνέχεια κατευθυνόμαστε στη μαγευτική καστρούπολη, την Ακρόπολη της Πράγας που απλώνεται πάνω στο λόφο της Μάλα Στράνα και καταλήγουμε στον εντυπωσιακό Γοτθικό ναό του Αγ. Βίτου και στην ‘‘βασιλική’’ του Αγ. Γεωργίου. Θα συνεχίσουμε με το ‘‘Μικρό μέρος’’ (Μάλα Στράνα) μία από τις παλαιότερες ιστορικές συνοικίες στην Πράγα. Κατόπιν θα επισκεφθούμε την επιβλητική μπαρόκ εκκλησία του Αγ. Νικολάου, θα περπατήσουμε από την γραφική Γοτθική γέφυρα του Καρόλου μέσα από τα μεσαιωνικά δρομάκια της ‘‘Βασιλικής οδού’’ ως την πλατεία της παλιάς πόλης, με το Δημαρχείο και το φημισμένο αστρονομικό ρολόι και την ‘‘παρέλαση των Aποστόλων’’ καθώς και στην πλατεία του ιστορικού κέντρου της Πράγας. Στη συνέχεια, είστε ελεύθεροι για μια βόλτα στην πόλη. Για το βράδυ σας προτείνουμε να παρακολουθήσετε μια παράσταση «Μαύρου Θεάτρου», όπερα κ.α., άλλωστε βρίσκεστε στην πόλη όπου γεννήθηκε η ιδέα του Μαύρου Θεάτρου!

**5η ΗΜΕΡΑ: ΠΡΑΓΑ – ΚΑΡΛΟΒΥ ΒΑΡΥ**

Μετά το πρωινό, θα αναχωρήσουμε από την Πράγα με προορισμό την γνωστή λουτρόπολη Κάρλοβυ Βάρυ στη Δυτική Βοημία γνωστή λόγω των ιαματικών πηγών της. Τον 14ο αιώνα ονομάστηκε «Βασιλική Πόλη» από τον αυτοκράτορα Κάρολο τον 4ο και έκτοτε καθιερώθηκε σαν τόπος συνάντησης προσωπικοτήτων των γραμμάτων, των τεχνών και της πολιτικής. Διασχίζοντας τον κεντρικό πεζόδρομο δίπλα στον ποταμό Τέπλα καταλαβαίνουμε γιατί ο Γκαίτε, ο Σίλλερ, ο Μπετόβεν, ο Μπαχ ο Τσάρος της Ρωσίας κ.α. περπάτησαν τον ίδιο δρόμο. Αναχώρηση για την Πράγα. Το βράδυ διασκεδάστε σε τυπικές Τσέχικες μπυραρίες με τοπικές σπεσιαλιτέ και μπύρα παραγωγής τους ή στα φημισμένα τζαζ κλαμπ της Πράγας.

**6η ΗΜΕΡΑ: ΠΡΑΓΑ – ΜΠΡΑΤΙΣΛΑΒΑ – ΒΟΥΔΑΠΕΣΤΗ**

Μετά το πρωινό μας θα αναχωρήσουμε για την Μπρατισλάβα , την πανέμορφη πρωτεύουσα της Σλοβακίας όπου θα έχουμε την ευκαιρία για μια πανοραμική ξενάγηση. Θα δούμε το κάστρο της πόλης να δεσπόζει στον λόφο, όπως επίσης να περιηγηθούμε , στην Παλιά πόλη, με τον καθεδρικό του Αγίου Μαρίνου, το αρχιεπισκοπικό μέγαρο, το Εθνικό μουσείο ,το Εθνικό Θέατρο και την Εθνική Πινακοθήκη . Χρόνος ελεύθερος να απολαύσετε τον καφέ σας η να γευματίσετε στα όμορφα εστιατόρια της Παλιάς πόλης. Αναχώρηση για τη Βουδαπέστη , άφιξη και τακτοποίηση στο ξενοδοχείο μας. Για το βράδυ σας προτείνουμε κρουαζιέρα στον πολύ-τραγουδημένο Δούναβη, με τα υπέροχα κτίρια φωτισμένα, πραγματικά μία εντυπωσιακή εικόνα

**7Η ΗΜΕΡΑ: ΒΟΥΔΑΠΕΣΤΗ – ΞΕΝΑΓΗΣΗ ΠΟΛΗΣ**

Μετά το πρόγευμα θα ξεκινήσουμε την ξενάγηση στην Βουδαπέστη. Θα σταματήσουμε στην πλατεία των Ηρώων που είναι στολισμένη με τα υπέροχα αγάλματα των Ούγγρων βασιλέων. Στην συνέχεια θα περάσουμε από το εκπληκτικό κτίριο της Όπερας και κατόπιν μέσω της οδού Αντράσσυ, έναν από τους πιο όμορφους και εμπορικούς δρόμους της πόλης, θα καταλήξουμε στον καθεδρικό ναό του Αγίου Στεφάνου, ο τρούλος του οποίου φαίνεται από όλες τις γωνιές της πόλης. Η ξενάγησή μας ολοκληρώνεται, διασχίζοντας την ομορφότερη από τις 8 γέφυρες της πόλης, αυτή των αλυσίδων, για να βρεθούμε στην παραμυθένια πλευρά της Βούδας και να δούμε τον Πύργο των ψαράδων, όπου θα απολαύσουμε την θέα σε όλη την πόλη. Ελεύθερος χρόνος για να δείτε την πόλη by night.

**8Η ΗΜΕΡΑ: ΒΟΥΔΑΠΕΣΤΗ – ΠΑΡΑΔΟΥΝΑΒΙΑ ΧΩΡΙΑ**

Μετά το πρωινό μας θα ξεκινήσουμε για την εκδρομή μας στα παραδουνάβια χώρια. Μόλις 15 χιλιόμετρα από την Βουδαπέστη θα συναντήσουμε το γραφικό χωριό των καλλιτεχνών, τον Άγιο Ανδρέα, όπου μπορείτε να ψωνίσετε κρύσταλλα, πορσελάνες και πολλά αναμνηστικά δώρα. Στη συνέχεια θα ανηφορίσουμε στο Βίσενγκρατ με το μεσαιωνικό κάστρο και την υπέροχη θέα. Επιστροφή στη Βουδαπέστη. Βράδυ ελεύθερο. Σας προτείνουμε δείπνο σας σε παραδοσιακή ταβέρνα της Βουδαπέστης με τσιγγάνικα βιολιά , παραδοσιακό μενού και τοπικούς χορούς

**9Η ΗΜΕΡΑ: ΒΟΥΔΑΠΕΣΤΗ – ΠΤΗΣΗ ΓΙΑ ΤΗΝ ΑΘΗΝΑ**

Με τις καλύτερες εντυπώσεις από το Χριστουγεννιάτικο κλίμα των πόλεων που επισκεφθήκαμε αναχωρούμε , πολύ νωρίς το πρωί για το αεροδρόμιο της Βουδαπέστης , για την πτήση της επιστροφής στην Αθήνα

**ΠΕΡΙΛΑΜΒΑΝΟΝΤΑΙ: ΔΕΝ ΠΕΡΙΛΑΜΒΑΝΟΝΤΑΙ:**

|  |  |
| --- | --- |
| * Αεροπορικά εισιτήρια Αθήνα – Βιέννη & Βουδαπέστη - Αθήνα με απευθείας πτήσεις της AEGEAN και της SKY EXPRESS
* 1 αποσκευή 20 κιλών και μία χειραποσκευή 8 κιλών ανά επιβάτη.
* Διαμονή σε ξενοδοχεία 4\* με πρωινό σε μπουφέ
* Ξενάγηση της πόλης και στα θερινά ανάκτορα Schönbrunn, με Έλληνα ξεναγό
* Περιπατητική περιήγηση στη Χριστουγεννιάτικη «αγορά» της Βιέννης
* Εκδρομή στα Βιεννέζικα δάση
* Εκδρομή στο Τσέσκυ Κρουμλοβ
* Ξενάγηση Καστρούπολης και της Παλαιάς πόλης στην Πράγα με ελληνόφωνο ξεναγό
* Εκδρομή στο Κάρλοβυ Βαρυ
* Περιήγηση στην Μπρατισλάβα
* Ξενάγηση Βουδαπέστης με ελληνόφωνο ξεναγό
* Εκδρομή στα Παραδουνάβια χωριά
* Μεταφορές από/προς το αεροδρόμιο
* Ενημερωτικά έντυπα
* Ταξιδιωτική ασφάλεια αστικής ευθύνης
* Φ.Π.Α.
 | * Φόροι αεροδρομίων (200 €).
* Είσοδοι μουσείων, ανακτόρων και στα διάφορα αξιοθέατα.
* Ό,τι αναφέρεται ως προαιρετικό ή προτεινόμενο και ό,τι ρητά δεν αναγράφεται στα περιλαμβανόμενα.
 |

*Σημείωση:*Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν.

|  |
| --- |
| **ΤΙΜΟΚΑΤΑΛΟΓΟΣ & ΑΝΑΧΩΡΗΣΕΙΣ ΠΡΟΓΡΑΜΜΑΤΟΣ** |
| ΞΕΝΟΔΟΧΕΙΟ | ΑΝΑΧΩΡΗΣΕΙΣ | ΠΤΗΣΕΙΣ  | ΤΙΜΗ ΑΤΟΜΟΥ ΣΕ ΔΙΚΛΙΝΟ | ΕΠΙΒΑΡΥΝΣΗ ΜΟΝΟΚΛΙΝΟΥ | ΠΑΙΔΙΚΗ ΤΙΜΗ |
| *(VIE) ROOMZ VIENNA PRATER 4\***or similar**(PRG) DIPLOMAT 4\***or Similar**(BUD) Novotel Centrum 4\***or similar* | 15-23/12/2023 | A3 4062 ΑΤΗ 16:55 - VIE 18:10 GQ 2025 BUD 07:00 - ATH 10:00 | 595 € | 280 € | 495 € |